Marius Heyerdahl

Marius Heyerdahl (1938–1979) var en norsk billedkunstner og maler.

Han studerte ved University of Berkeley og i New York med George Groz som lærer. Marius var sønn av malerinnen Teddy Røwde og far til skuespiller Hauk Heyerdahl, Alexandra Heyerdahl og Hedda Heyerdahl.http://morgenbladet.no/2015/09/den-siste-alke

Heyerdahl debuterte som maler i 1964. I 1965 vakte hans to figurer Homo Cyberneticus 1 og 2 oppsikt og forargelse på Høstutstillingen. I disse tok han i bruk skrap som materiale. Også lyd og bevegelse inngikk som deler av skulpturene. HC 1 og 2 regnes som norges første kinetiske kunstverk. Sommeren 1971 reiste Marius Heyerdahl rundt i Europa med en stor oljeskadet alkefugl på tilhengerfestet. Det var en fuglefigur bygd over en gammel svensk campingvogn, og den kunne i tillegg plasseres på en flåte og kjøre på vannet. Han ville med denne mobile installasjonen demonstrere mot den kyniske dumpingen av spillolje i Nordsjøen.https://www.nrk.no/sorlandet/beatkunstneren-marius-heyerdahl-1.13699353 Dokumentar på NRK om Den siste alke
Marius Heyerdahl senket mange av kunstverkene sine i Topdalsfjorden ved Kristiansand. I oktober 2017 ble noen av dem hevet. Den sørlandske finansmannen og kunstsamleren Nicolai Tangen betalte for søket. Med tiden skal gjenstandene som blir tatt opp fra fjorden inn i det nye Sørlandets Kunstmuseum "Silosamlingen" som etter planen skal stå ferdig på Odderøya i Kristiansand i 2021.https://www.nrk.no/sorlandet/beatkunstneren-marius-heyerdahl-1.13699353 
"Beatkunstneren som ville redde verden". Om hevingen av Marius Heyerdahls kunstverk

 Referanser 

 Eksterne lenker 
  Artikkel om Heyerdahl hos Unge kunstneres samfunn

Kategori:Norske kunstnere
Kategori:Personer begravet på Vår Frelsers gravlund